# Jozef Deleu

Jozef Deleu (Roeselare, 20 d'abril 1937) és un poeta, editor i activista cultural conegut com a fundador de la revista i fundació epònima Ons Erfdeel. Des del principi va actuar per promoure la cultura en llengua neerlandesa i va veure com la seva missió fomentar la col·laboració cultural i més en particular el reconeixement recíproc amb els veïns dels Països Baixos o de parla francesa.
És el fill d'un granger francès que va emigrar a Flandes Occidental. Va estudiar i treballar de mestre de 1956 a 1970. Inspirat per l'escriptor André Demedts (1906-1992), el 1957 va crear la revista Ons Erfdeel (‘el nostre heretatge’). A les primeries aspirava a millorar els lligams culturals entre Flandes i Flandes francès i tenia una capçalera bilingüe Ons Erfdeel - Notre patrimoine. D'una tirada de 250 va atènyer 10.000 i ja no n'hi havia prou amb el voluntariat. El 1970 va deixar l'ensenyament i va crear la Fundació Ons Erfdeel. El 1972 va estrenar a Rekkem el «Centre de diàleg de la Fundació Ons Erfdeel», un edifici que literalment toca la frontera belgofrancesa.
El 2009 va rebre, junts amb l'escriptor Jeroen Brouwers, el «Premi a la col·laboració cultural entre Flandes i els Països Baixos». Entrevistat en aquesta ocasió va dir: «No em puc imaginar una activitat cultural que es limita a Flandes. El territori de parla neerlandesa és tan petit. Si el divideixes, serà encara més petit.»

## Obres destacades

* Ons Erfdeel (1957-2019), des de 2020 rebatejat de lage landen), revista
* Septentrion, revue de culture néerlandaise des de 1972
* De Franse Nederlanden/Les Pays Bas Français, anals des de 1976
* Het liegend konijn (‘el conill mentider’), revista de poesia neerlandese ineditada, des de 2003

## Reconeixement

* 2020 Arkprijs o Premi Arca de la Paraula Lliure Els jurats van estimar Deleu per ser «la personificació preeminent del flamenc conscient, crític, tolerant i pertinaç».

## Referències

* ↑ van Bork, G.J. «· Deleu, Jozef» (en nerlandès). Schrijvers en dichters (dbnl biografieënproject I). DBNL, 01-02-2003. [Consulta: 10 febrer 2022].
* ↑ Vandewalle, Erik «Jozef Deleu Tweemaal onderscheiden» (en neerlandès). Vlaanderen, 22, 1973, pàg. 421.
* ↑ Vandaele, Wilfried «Vrijmoedig gesprek met Jozef Deleu n.a.v. 30 jaar Ons Erfdeel» (en neerlandès). Neerlandia, 1987, pàg. 66-73.
* ↑ Flandes francès o el sud de Flandes és mutatis mutandis l'equivalent de la Catalunya del nord, territori històric perdut pel Tractat dels Pirineus, per la incapacitat d'Espanya de defendre's contre l'expansionisme francès de Lluís XIV ni al nord ni al sud.
* ↑ «Jozef Deleu voor het Dialoogcentrum Ons Erfdeel» (foto). Paukeslag, 26-09-1987. [Consulta: 10 febrer 2022].
* 1 2 «Jeroen Brouwers en Jozef Deleu gelauwerd» (en neerlandès). Nieuws. VRT, 28-06-2009. [Consulta: 9 febrer 2022].
* ↑ van der Beek, Menno «Na tien jaar voorzichtig duidelijkheid inzake een onwaarachtig konijn». Tijdschrift Liter, XV, 2012, pàg. 68-69.
* ↑ «70ste Arkprijs van het Vrije Woord voor Jozef Deleu -» (en neerlandès). Internationale Vereniging voor Neerlandistiek, 27-10-2020. [Consulta: 10 febrer 2022].

## Bibliografia

* «Bibliografia de i sobre Jozef Deleu». Biblioteca digital de la literatura neerlandesa.